Esmaspäeval Brüsselis lõppenud Euroopa Kodanike Tippkohtumisel esitas 150 juhuvalimi abil kutsutud inimest Euroopa Liidu otsustajatele 15 ettepanekut majandus- ja sotsiaalpoliitika parandamiseks ELis. Valimi seas oli ka kolm eestlast: Haljala pensionär Karl (59), Kohila ehitaja Aivar (47) ja Hiiumaalt pärit tudeng Hanna (21), kes osalesid märtsis sarnasel foorumil Eestis.